Slovenská mariánska cesta

Slovenská mariánska cesta je pútnická cyklomagistrála, spájajúca významné mariánske pútnické miesta na Slovensku. Začína v Gaboltove neďaleko Bardejova a dvojicou trás smeruje k šaštínskej bazilike Sedembolestnej Panny Márie. 

Magistrála vznikla s cieľom zvýšenia náboženského povedomia, histórie a zvýšenie návštevnosti katedrál, bazilík a významných miest. Obe trasy pútnickej cesty vytvárajú veniec miest, spojených s mariánskou úctou, no zároveň prinášajú pútnikom aj mnohé menej známe prírodné i kultúrne zaujímavosti Slovenska. Z dôvodu nedostatočných ubytovacích a stravovacích kapacít popri trase je navrhnutá ako cyklomagistrála.

Priebeh trasy

Severná trasa 
Severná trasa má dĺžku 665 km a pri prevýšení 9 100 m je rozdelená na 11 etáp:
 etapa: Gaboltov – Vyšný Slavkov (66 km, prevýšenie 950 m): Gaboltov → Gerlachov → Malcov → Livov → Ľutina → Pečovská Nová Ves → Lipany → Krivany → Brezovica → Nižný Slavkov → Vyšný Slavkov.
 etapa Vyšný Slavkov – Hrabušice (53 km, prevýšenie 1205 m): Vyšný Slavkov → Ordzovany → Spišské Podhradie → Spišská Kapitula → Nemešany → Klčov → Hrhov → Levoča → Harichovce → Spišská Nová Ves → Smižany → Mečedelovce → Spišský Štvrtok → Hrabušice.
 etapa: Hrabušice – Východná (58 km, prevýšenie 940 m: Hrabušice → Betlanovce → Spišský Štiavnik → Hranovnica → Spišské Bystré → Kravany → Vikartovce → Liptovská Teplička → Šuňava → Štrba → Važec → Východná.
 etapa Východná – Zuberec (58 km, prevýšenie 910 m): Východná → Hybe → Liptovský Hrádok → Liptovská Ondrašová → Liptovská Sielnica → Huty → Zuberec.
 etapa Zuberec – Oravská Lesná (58 km, prevýšenie 980 m): Zuberec → Habovka → Zábiedovo → Trstená → Ústie nad Priehradou → Námestovo → Lokca → Breza → Krušetnica → Zákamenné → Oravská Lesná.
 etapa Oravská Lesná – Turzovka (58 km, prevýšenie 530 m): Oravská Lesná → Vychylovka → Nová Bystrica → Stará Bystrica → Klubina → Zborov → Krásno nad Kysucou → Čadca → Raková → Staškov → Olešná → Podvysoká → Turzovka.
 etapa Turzovka – Žilina (47 km, prevýšenie 850 m): Turzovka → Klokočov → Korňa → Živčáková → Veľké Rovné → Dlhé Pole → Svederník → Marček → Divinka → Považský Chlmec → Žilina.
 etapa Žilina – Ilava (83 km, prevýšenie 1350 m): Žilina → Trnové → Višňové → Rajecké Teplice → Konská → Kamenná Poruba → Rajec → Rajecká Lesná → Šuja → Malé Lednice → Domaniža → Pružina → Zliechov → Košeca → Ilava.
 etapa Ilava – Beckov (46 km, prevýšenie 250 m): Ilava → Pruské → Dubnica → Nemšová → Skalka nad Váhom → Trenčín → Trenčianska Turná → Trenčianske Stankovce → Beckov.
 etapa Beckov – Trnava (64 km, prevýšenie 190 m): Beckov → Rakoľuby → Kočovce → Hôrka nad Váhom → Modrová → Ducové → Moravany nad Váhom → Piešťany → Borovce → Dubovany → Veľké Kostoľany → Malženice → Trnava.
 etapa Trnava – Šaštín (57 km, prevýšenie 590 m): Trnava → Suchá nad Parnou → Horné Orešany → Smolenická Nová Ves → Plavecký Mikuláš → Mikulášov → Bílkové Humence → Borský Mikuláš → Šaštín.

Južná trasa 
Južná vetva má 804 km, prevýšenie 9 500 m a je rozdelená na 12 etáp:
etapa Gaboltov – Giraltovce (60 km, prevýšenie 390 m): Gaboltov → Tarnov → Bardejov → Bardejovské Kúpele → Bardejovská Nová Ves → Hrabovec → Kurima → Nemcovce → Porúbka → Marhaň → Giraltovce.
etapa Giraltovce – Košice (83 km, prevýšenie 870 m): Giraltovce → Kračúnovce → Železník → Ďurďoš → Hanušovce nad Topľou → Lipníky → Kapušany → Prešov → Kendice → Petrovany → Drienov → Lemešany → Družstevná pri Hornáde → Košice.
etapa Košice – Smolník (58 km, prevýšenie 1290 m): Košice → Nižný Klátov → Hýľov → Rudník → Jasov → Medzev → Štós → Smolník.
etapa Smolník – Jelšava (65 km, prevýšenie 1320 m): Smolník → Úhorná → Krásnohorské Podhradie → Rožňava → Betliar → Gemerská Poloma → Henckovce → sedlo Filipka → Roštár → Štítnik → Gočaltovo → Jelšava.
etapa Jelšava – Kokava nad Rimavicou (54 km, prevýšenie 1450 m): Jelšava → Nandraž → Rákoš → Sirk → Ploské → Ratková → Rovné → Brádno → Hnúšťa → Klenovec → Kokava nad Rimavicou.
etapa Kokava nad Rimavicou – Brezno (59 km, prevýšenie 1050 m): Kokava nad Rimavicou → Utekáč → Lom nad Rimavicou → Sihla → Čierny Balog → Brezno.
etapa Brezno – Badín (79 km, prevýšenie 900 m): Brezno → Valaská → Podbrezová → Lopej → Predajná → Nemecká → Brusno → Medzibrod → Lučatín → Slovenská Ľupča → Banská Bystrica → Úľanka → Staré Hory → Kremnička → Badín.
etapa Badín – Nová Baňa (77 km, prevýšenie 520 m): Badín → Sliač → Zvolen → Budča → Hronská Breznica → Hronská Dúbrava → Trnavá Hora → Žiar nad Hronom → Ladomerská Vieska → Hliník nad Hronom → Bzenica → Žarnovica → Voznica → Nová Baňa.
etapa Nová Baňa – Nitra (67 km, prevýšenie 810 m): Nová Baňa → Tekovská Breznica → Hronský Beňadik → Tekovské Nemce → Čaradice → Žitavany → Topoľčianky → Zlaté Moravce → Sľažany → Neverice → Jelenec → Kolíňany → Štitáre → Nitrianske Hrnčiarovce → Nitra.
etapa Nitra – Báč (79 km, prevýšenie 260 m): Nitra → Lehota → Veľké Zálužie → Pata → Sereď → Veľká Mača → Sládkovičovo → Veľké Úľany → Jelka → Eliášovce → Nový Život → Lehnice → Macov → Trnávka → Báč.
Báč – Stupava (79 km, prevýšenie 260 m): Báč → Bratislava → Petržalka → Mlynská dolina → Železná Studnička → Marianka → Stupava.
etapa Stupava – Šaštín (61 km, prevýšenie 115 m): Stupava → Zohor → Láb → Plavecký Štvrtok → Malacky → Veľké Leváre → Moravský Svätý Ján → Sekule → Borský Svätý Jur → Šaštín.

Referencie

Pozri aj 
 Medzinárodná Mariánska turistická trasa
 Svätojakubská cesta na Slovensku
 Zoznam diaľkových turistických trás na Slovensku

Zdroje 
 Podrobný opis trasy
 Popis trasy
 Popis časti cesty 

Pútnické cesty
Turistické trasy na Slovensku